*Приложение № 10*

**ДОГОВОР ЗА ФИНАНСИРАНЕ**

**Подпрограма “Енергийна ефективност**

**на общински училища и детски градини“ (ЕЕОУДГ)**

|  |  |
| --- | --- |
| Регистрационен номер на договора: | № |
| Регистрационен номер на проектното предложение: | № |
| Заглавие на проекта: |  |
| Максимална стойност на проекта  (в евро): |  |
| Максимална стойност на финансирането от НДЕФ (в евро): |  |

Днес, ...................... г., в гр. София, се сключи настоящият Договор (Договор/а/ът) между:

1. НАЦИОНАЛЕН ДОВЕРИТЕЛЕН ЕКОФОНД (НДЕФ), БУЛСТАТ 121155866, със седалище и адрес на управление: гр. София 1574, бул. “Шипченски проход” № 67 Б, представляван от Председателя на Управителния съвет проф. Димитър Ненков, от една страна, и

2. ......................, ЕИК/БУЛСТАТ ................, със седалище и адрес на управление: гр.................., ул. ..................... представлявано от .............., в качеството на Бенефициер ..................... на базата на одобрен проект № ..........., съгласно Решение на УС на НДЕФ № ........, от друга страна.

Страните, като взеха предвид, че:

А) Подпрограма „Енергийна ефективност на общинскиучилища и детски градини“ (ЕЕОУДГ) се финансира и осъществява в съответствие със Споразумението за продажба на Годишно разпределено количество емисии между Република България и Федерална република Германия от 24 октомври 2022 г.

Б) Бенефициерът декларира и гарантира пред НДЕФ, че не е „предприятие” по смисъла на чл. 107 и следващите от Договора за функционирането на Европейския съюз и не развива икономическа дейност при изпълнението на финансирания проект;

В) Бенефициерът декларира и гарантира пред НДЕФ, че е определил изпълнител по обществената поръчка за осъществяване на строително-монтажните работи, предвидени по проекта, при спазване на процедурите за възлагане на обществени поръчки съгласно ЗОП и препоръките, дадени от НДЕФ при предварителната проверка на тръжните документации по смисъла на чл. 12 от Правилата за кандидатстване;

Се споразумяха за следното:

**Член 1. ОПРЕДЕЛЕНИЯ И ТЪЛКУВАНЕ**

* 1. Освен ако контекстът не изисква друго, термините в този Договор, изписани с главни букви, ще имат следното значение:

**„Еквивалент на въглероден двуокис“** или **„CO2“** е базовата референция за определяне на потенциала за глобално затопляне на парниковите газове, както е посочено в Протокола от Киото в единици въглероден диоксид.

**„Електронна система за отчитане постигането на Зелените цели“** е **е**лектронната информационна система, разработена в рамките на финансиран проект на Европейската инициатива за климата (EUKI) за „Общински енергиен мениджмънт за устойчиво финансиране на климата“, до която на Бенефициерът е осигурен неограничен и безплатен достъп.

**„Зелен проект“** е проект със заглавие "...........................", описан като характеристика, фази, етапи и бюджет по Допустими разходи в Приложение № 1. В рамките на Зеления проект се осъществяват две дейности: 1) Реализация на енергоспестяващи мерки в две фази: 1.1. Строителна фаза, в която се осъществяват строително-монтажните работи, и 1.2. Отчетна фаза, в която се отчита постигането на Зелените цели; 2) Изпълнение на Образователната програма на Бенефициера.

**„Зелена цел“** е положителен екологичен ефект, постигнат в резултат на реализацията на Зеления проект, изразяващ се в намалението на емисии на парникови газове

**„Намаляване ЕПГ“** означава премахване, ограничаване, намаляване, избягване, съкращаване или неутрализиране на вредното въздействие на един метричен тон емисии на Парникови газове, измерен във въглероден диоксид, от атмосферата.

**„Парников газ“** означава въглероден диоксид, метан, азотен окис, хидрофлуоровъглерод, перфлуоровъглероди и серни хексафлуориди, както и всеки друг вид вещество, признато за парников газ съгласно Рамковата конвенция на Организацията на обединените нации по изменения на климата, приета в Ню Йорк на 9 май 1992 година и Протокола от Конвенцията, приет на третото заседание на COP/MOP в Киото, Япония, на 11 декември 1997 година.

**„Финансиране“** означава парична сума, получена от Бенефициера за реализация на енергоспестяващи мерки. Финансирането включва и стойността на невъзстановимия ДДС на извършените по реализацията на енергоспестяващите мерки доставки, СМР и услуги.

**„Договор/а/ът“** означава този договор заедно с неговите приложения.

# Член 2. ПРЕДМЕТ НА ДОГОВОРА

* 1. С настоящия Договор НДЕФ предоставя на Бенефициера Финансиране, срещу което Бенефициерът се задължава да реализира Зеления проект и да постигне Зелените цели, предвидени в него.

# Член 3. ВЛИЗАНЕ В СИЛА

3.1. Договорът влиза в сила от датата на подписването му в деня на подписване на Акт 2 за откриване на строителна площадка и е със срок на изпълнение съгласно Графика на проекта.

# 

# Член 4. ЗАДЪЛЖЕНИЯ НА БЕНЕФИЦИЕРА

4.1. Бенефициерът е длъжен да изпълни Зеления проект на своя отговорност, съобразно подписаните с Изпълнителите договори (Приложение № 2 към Договора), с оглед постигането на Зелените цели, предвидени в него.

4.2. Бенефициерът се задължава да изпълни Зеления проект с грижата на добър стопанин и в съответствие с най-добрите практики в съответната област и с настоящия Договор. Бенефициерът носи пълна отговорност за изпълнението на Зеления проект.

4.3. Бенефициерът се задължава да мобилизира всички ресурси, необходими за точното изпълнение на Зеления проект.

4.4. Бенефициерът е длъжен да започне изпълнението на Зеления проект след влизането на Договора в сила, да изпълни всички предвидени дейности, съгласно одобрения график и да го завърши цялостно в сроковете по Приложение № 1.

4.5. Бенефициерът е длъжен да разходва Финансирането само за покриване на разходи по одобрения проект, както са представени в Приложение № 1. Закупените от Бенефициера активи следва да се ползват единствено от него или негов универсален правоприемник, да не се прехвърлят, предават, залагат или по друг начин обременяват с вещни или облигационни тежести в полза на трети лица, до приключване на срока за отчитане на постигането на Зелените цели.

4.6. Бенефициерът е длъжен да спазва бюджета на Зеления проект съгласно Приложение № 1.

4.7. При изпълнение на Зеления проект Бенефициерът се задължава да постигне екологичен ефект, изразяващ се в намалението на емисии на Парникови газове в размер на [посочва се количество в тонове, съгласно проектното предложение] т.

4.8. Бенефициерът се задължава да осигури въвеждането и прилагането на Програма за пестене на енергия от ползвателите на сградата съгласно описаното в Приложение № 5 към Договора, която се осъществява като втора дейност по проекта, и е с продължителност до приключване на проекта, съгласно чл. 5.4. на Договора.

# Член 5. ОТЧЕТНОСТ И КОНТРОЛ

5.1. Откриването на строителната площадка на Зеления проект се извършва в присъствието на представител на НДЕФ.

5.2. За завършването на всеки етап от строителната фаза на Зеления проект се съставя протокол, подписан от двете страни по Договора, в който НДЕФ може да впише коментари, бележки и възражения.

5.3. Строителната фаза на проекта се смята за завършена за целите на изпълнение на графика по Приложение № 1 на датата на съставяне на констативен акт за установяване годността за приемане на строежа (Приложение № 15 към Наредба № 3 от 31.07.2003 г. за съставяне на актове и протоколи по време на строителството). Независимо от посоченото по-горе, Бенефициерът е длъжен да представи на НДЕФ и копия от документите за въвеждането съответните строежи в експлоатация съгласно ЗУТ и наредбите към него и всички останали документи, включени в Приложение № 3 към настоящия Договор, както и актуализирано резюме на доклад от извършено обследване за енергийна ефективност на сградата и сертификат за енергийни характеристики на сграда в експлоатация.

5.4. Зеленият проект се счита за напълно приключен след доказване постигането на Зелените цели за срок от 5 (пет) години, считано от датата на завършване на строителната фаза на проекта съгласно чл. 5.3.

# Член 6. ЗАДЪЛЖЕНИЕ ЗА ПРЕДОСТАВЯНЕ НА ИНФОРМАЦИЯ И ФИНАНСОВИ И ТЕХНИЧЕСКИ ДОКЛАДИ

6.1. Бенефициерът трябва да предоставя на НДЕФ цялата изисквана информация относно изпълнението на Зеления проект. За тази цел Бенефициерът се задължава да изготвя доклади за настъпили промени по време на строителство, междинни финансови и технически доклади преди всяко плащане и финален финансов и технически доклад при завършване на строителната фаза на Зеления проект. Образците на докладите се предоставят от НДЕФ към момента на започване на изпълнението на дейностите по Зеления проект. Междинните доклади и финалният доклад се отнасят до проекта като цяло, без оглед на това каква част от него е финансирана от НДЕФ. Всеки доклад трябва да съдържа пълна информация за всички аспекти на изпълнението на Зеления проект за описвания период, включително постигането на неговите цели. Към междинния финансов доклад се прилага описание на всички разходи, направени през периода, за който се отнася докладът, с информация за наименованието, размера, съответното перо в бюджета на Зеления проект и прилагане на копие на съответния разходооправдателен документ.

6.2. Бенефициерът е длъжен да уведомява НДЕФ за всяко обстоятелство, което би довело до отклонение от точното изпълнение на Зеления проект в срок до 3 (три) работни дни от настъпването му, както и да вземе всички подходящи мерки за преодоляване на последиците.

6.3. НДЕФ има право да изиска по всяко време и друга допълнителна информация във връзка с изпълнението на Зеления проект и тази информация трябва да бъде предоставена в срок до 5 (пет) работни дни от поискването й.

6.4. Докладите се представят на НДЕФ в следните срокове:

* Докладите за настъпили промени по време на строителство се представят в срок до 3 (три) работни дни след установяване на необходимостта от съответните промени;
* Междинните финансови и технически доклади се представят с всяко искане за извършване на плащане по чл. 18.3;
* Финалните финансов и технически доклади се изпращат с последното искане за плащане по проекта.

6.5. Бенефициерът е длъжен да отчита постигането на Зелените цели (икономията на енергия /намаляването на CO2) веднъж годишно, в продължение на най-малко 5 (пет) години след приключване на строителната фаза на Зеления проект, като попълва данни в Електронна система за отчитане постигането на Зелените цели. НДЕФ предоставя на Бенефициера пълен и безплатен достъп до системата за отчитане.

6.6. Бенефициерът се задължава да въвежда данните от отчета за постигане на Зелените цели в Електронната система за отчитане постигането на Зелените цели в срок до 1 (един) месец от изтичане на срока за отчет по чл. 6.4.

# Член 7. МОНИТОРИНГ, КОНТРОЛ И СЪХРАНЕНИЕ НА ДОКУМЕНТИ

7.1. Бенефициерът е длъжен да осъществява контрол по проекта чрез постоянно наблюдение на напредъка на дейностите по настоящия Договор. Контролът се извършва от служители на Бенефициера със съответната квалификация.

7.2. НДЕФ извършва собствен периодичен контрол върху проекта чрез извършване на документални проверки или проверки на място чрез свои служители, определени от Директора на Изпълнителното бюро. При необходимост, в случаите по чл. 19.3 и чл. 19.5, НДЕФ ползва услугите на външни експерти.

7.3. Бенефициерът се задължава най-малко 5 (пет) години, считано от най-късната дата от:

* Приключване на съответната дейност на Зеления проект;
* Получаването на Финансирането от НДЕФ;
* Приключване на всички, свързани с финансирането и изпълнението на проекта административни, съдебни, контролни и други производства, ако такива са образувани;

да пази документацията по проекта, освен ако законодателството не предвижда по-дълъг срок.

# Член 8. ОТГОВОРНОСТ

8.1. НДЕФ не носи отговорност за вреди, понесени от служителите или имуществото на Бенефициера по време на изпълнение на Зеления проект или като последица от него и не дължи обезщетение или допълнителни плащания, свързани с подобни вреди или наранявания.

8.2. Бенефициерът поема цялата отговорност към трети лица за вреди, понесени от тези лица по време на изпълнение на Зеления проект или като последица от него. НДЕФ не носи отговорност пред трети лица за действията на Бенефициера, неговите служители, подчинени лица или изпълнители.

8.3. Бенефициерът носи пред НДЕФ пълната отговорност за всички свои действия, както и отговорността за всички действия, свързани с изпълнението на проекта от страна на негови изпълнители.

8.4. В случай че Бенефициерът по своя вина не постигне изцяло Зелените цели съгласно уговореното, както и когато Договорът е прекратен по реда на чл. 15.2, той е длъжен да възстанови полученото Финансиране, заедно със законната лихва от деня на получаването.

8.5. При нарушение на дадените в т. Б и В от преамбюла гаранции и декларации, както и при неизпълнение на задължението за представяне на който и да е от документите, посочени в чл. 5.3, Бенефициерът отговаря по реда на чл. 8.4.

8.6. НДЕФ може да търси от Бенефициера обезщетение за причинени от неизпълнението на Договора вреди, независимо от уговорените неустойки.

# Член 9. КОНФЛИКТ НА ИНТЕРЕСИ

9.1. Бенефициерът се задължава при изпълнението на Договора да избягва възникването на конфликт на интереси, както и да уведоми незабавно НДЕФ относно обстоятелство, което предизвиква или може да предизвика подобен конфликт.

9.2. Конфликт на интереси е налице, когато спрямо Бенефициера или трето лице, действащо от името и за сметка на Бенефициера, са налице предпоставките по Закона за противодействие на корупцията и за отнемане на незаконно придобитото имущество.

# Член 10. ПОВЕРИТЕЛНОСТ

10.1. Доколкото не произтича друго от закона, НДЕФ и Бенефициерът се задължават да запазят поверителността на всички документи, информация (включително получената по реда на чл. 19.3) или други материали, които някоя от страните изрично е посочила като поверителни, за срок не по-кратък от 5 (пет) години от датата на финалното плащане.

10.2. При реализиране на своите правомощия НДЕФ и Бенефициерът спазват изискванията за защита на личните данни, съобразно разпоредбите на приложимото национално законодателство.

# Член 11. ПРАВО НА СОБСТВЕНОСТ / ПОЛЗВАНЕ НА РЕЗУЛТАТИТЕ И ЗАКУПЕНОТО ОБОРУДВАНЕ

11.1. Освен ако друго не е предвидено в законодателството, правото на собственост, включително правата на интелектуална и индустриална собственост върху резултатите от Зеления проект, възникват за Бенефициера.

11.2. Независимо от разпоредбите на член 11.1 и съгласно разпоредбата на член 10 по-горе, Бенефициерът предоставя на НДЕФ, оторизираните национални власти, независими акредитирани организации и одитиращи органи правото да ползва свободно и както счита за уместно всички документи, свързани с проекта, независимо в каква форма съществуват те.

# Член 12. ИЗМЕНЕНИЕ НА ДОГОВОРА

12.1. Изменения в Договора за финансиране сеизвършват чрез допълнително писмено споразумение на двете страни и са допустими единствено в някой от следните случаи**:**

12.1.1**.** Налагат се безусловно поради промени в законодателството, които водят до незаконосъобразност или неизпълнимост на целия Договор или на отделни части от него, или се превръщат в причина за неизпълнение на задълженията по този Договор. Ако не се постигне съгласие за постигане на споразумение, Договорът се прекратява без вина и отговорност на страните.

12.1.2. Не засягат следните уговорки от настоящия Договор: максимален размер на финансирането и Зелените цели.

# Член 13. ПРЕХВЪРЛЯНЕ НА ПРАВА И ЗАДЪЛЖЕНИЯ ПО ДОГОВОРА

13.1. Правата и задълженията на Бенефициера по Договора не могат да бъдат прехвърляни или възлагани на трето лице, освен в случаите на универсално правоприемство.

# Член 14. ФОРСМАЖОРНИ ОБСТОЯТЕЛСТВА

14.1. По смисъла на настоящия Договор „Форсмажорно обстоятелство“означава всякакво непредвидимо или непреодолимо събитие от извънреден характер, възникнало след сключване на Договора, което е извън контрола на страните според разумно очакваното и води до невъзможност за изпълнение на задълженията по този Договор, в това число, но без ограничение: природни бедствия, морски аварии, войни, стачки, бунтове, граждански вълнения, военни действия, наводнения, земетресения, епидемии, карантини, радиация или радиоактивно заразяване.

14.2. Страните по Договора не носят отговорност, когато неизпълнението на техните задължения или преустановяването на дейността им е настъпила поради действието на Форсмажорно обстоятелство. Страна по Договора, която е в забава, не може да се позовава на Форсмажорни обстоятелства, възникнали или породили действие след настъпването на забавата.

14.3. Страна по Договора, която не може да изпълни задължението си поради Форсмажорни обстоятелства, не по-късно от 3 (три) работни дни от настъпване на Форсмажорните обстоятелства уведомява писмено другата страна в какво се състоят Форсмажорните обстоятелства и възможните последици от тях за изпълнението на Договора. В случай на неуведомяване, се дължи обезщетение за настъпилите от това вреди.

14.4. Докато траят Форсмажорните обстоятелства, изпълнението на задълженията и на свързаните с тях насрещни задължения се спира.

14.5. Ако Форсмажорните обстоятелства траят толкова, че това води до невъзможност за постигане на Зелените цели срочно и в пълен обем, страната, изпълнението на чиито задължения остава незасегнато, може да прекрати Договора с писмено уведомление до другата страна.

# Член 15. ПРЕКРАТЯВАНЕ НА ДОГОВОРА

15.1. Договорът може да се прекрати с писмено споразумение между страните и в други случаи, предвидени в законодателството.

15.2. НДЕФ има право да прекрати Договора без допълнително предизвестие и без да изплаща каквито и да било обезщетения на Бенефициера и трети лица, в случай че Бенефициерът:

a) В срок от 14 (четиринадесет) дни от подписването на Договора не представи пред НДЕФ доказателства за предоставена от Изпълнителите, подписали договорите по Приложение № 2 към Договора, гаранция, която да обезпечи изпълнението на договорите (Платежно нареждане / Банкова гаранция за изпълнение на договора / Застрахователна полица). Бенефициерът представя 2 (два) броя копия от гаранцията за изпълнение, заверени с гриф „Вярно с оригинала“;

б) Неоснователно не изпълни някое от своите задължения по Договора и продължава да не го прави в срок от 10 (десет) работни дни след изпращането на писмено уведомление;

в) Е обявен в несъстоятелност, или спрямо него е открито производство по несъстоятелност, или се намира в производство по ликвидация, или е сключил споразумение с кредиторите си; ако е преустановил дейността си; или е в процедура, свързана с тези дейности; или е в подобно положение, произтичащо от аналогични процедури, предвидени в законодателството;

г) Извърши промяна в правно-организационната си форма или предприеме преобразуване, освен ако предварително е уведомил НДЕФ и последният е изразил писмено съгласие да продължи договорните отношения с новото или преобразуваното юридическо лице;

д) Декларира или представи неверни или непълни данни, с цел да получи Финансиране, предмет на Договора, или представи доклади, които не отразяват действителното положение;

е) Наруши дадените в преамбюла гаранции или разходва Финансирането в нарушение на уговореното в Договора или по друг начин не спазва финансовите условия.

15.3. При безвиновно прекратяване на Договора, отношенията между страните се уреждат по реда на чл. 8.4, като Бенефициерът не дължи на НДЕФ неустойка за неизпълнение на Зелените цели.

15.4. Преди или вместо да прекрати Договора по силата на разпоредбите на този член, НДЕФ има право да вземе предпазни мерки, които се изразяват във временно прекратяване на плащанията без предизвестие.

# Член 16. ПРИЛОЖИМО ПРАВО

16.1. По отношение на настоящия Договор се прилага законодателството на Република България (включително подписаните от Република България международни договори, които са ратифицирани, обнародвани и влезли в сила) и правото на Европейския съюз.

16.2. Страните са длъжни да положат всички усилия, за да постигнат уреждане по взаимно съгласие на всички спорове, породени от този Договор или отнасящи се до него, включително споровете, породени или отнасящи се до тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства. Всяка от страните е длъжна да отговори в срок от 5 (пет) работни дни на искане на другата страна за уреждане на възникнал спор по взаимно съгласие. След изтичането на този срок или ако опитите за уреждане на спора не са довели до резултати в срок от 5 (пет) работни дни от датата на първото искане, всяка от страните може да уведоми другата, че смята процедурата за неуспешна. В такъв случай споровете между страните ще бъдат разрешавани от компетентния български съд.

ФИНАНСОВИ РАЗПОРЕДБИ

# Член 17. ДОПУСТИМИ РАЗХОДИ

17.1. В рамките на изпълнение на Зеления проект, допустимите разходи трябва да отговарят едновременно на предвидените в законодателството специални условия, както и на следните условия:

* + Да са законосъобразни;
  + Да са необходими за изпълнението на проекта;
  + Да са заложени в Договора за финансиране;
  + Да са извършени само за допустими дейности;
  + Да отговарят на принципите за добро финансово управление - икономичност, ефикасност и ефективност на вложените средства;
  + Да са действително извършени, като тяхното възникване да бъде отчетено въз основа на първични счетоводни документи или други документи с еквивалентна доказателствена стойност, съгласно националното законодателство;
  + Да са действително платени и отчетени през срока за изпълнение на проекта, определен в Договора за финансиране, с изключение на предварителните разходи, предвидени в указанията за кандидатстване и детайлно описани в проектното предложение (в случай, че има такива);
  + Да са отразени в счетоводната и данъчна документация на Бенефициера и да могат да бъдат проследени въз основа на ефективно функционираща одитна пътека;
  + Да могат да се установят и проверят, и да бъдат подкрепени от оригинални разходооправдателни документи;
  + Да са извършени при съблюдаване на правилата за допустима държавна помощ, ако същите са приложими към Договора.

17.2. При спазване на горните условия и при спазване на процедурите за възлагане на договори на изпълнители, допустимите разходи, извършени от Бенефициера, включват разходите, заложени в бюджета по проекта.

# Член 18. ПЛАЩАНИЯ И ЛИХВИ ВЪРХУ ПРОСРОЧЕНИ ПЛАЩАНИЯ

18.1. Финансирането е в размер до  70 процента от действително извършените допустими разходи, предвидени за реализация на енергоспестяващи мерки по проекта, но не повече от [посочва се максималната сума цифром и словом] евро.

18.2. Финансирането за реализирането на енергоспестяващите мерки и постигането на Зелените цели се предоставя на Бенефициера след завършване на строителната фаза или на част от нея, ако в проекта е предвидено междинно плащане съгласно чл. 18.3. Не се предвижда предоставяне на аванс.

18.3. При поискване от страна на Бенефициера, НДЕФ предоставя еднократно междинно плащане в размер до 70 процента от допустимата безвъзмездна финансова помощ по Договора, посочена в чл. 18.1, но не повече от реално извършените и отчетени строително-монтажни работи.

18.4. В случай на съфинансиране на Зеления проект чрез кредитиране от кредитни институции или публични фондове, съфинансирането не може да се отчита като зелена инвестиция, което се декларира от съответната институция. Бенефициерът представя тази декларация като Приложение към този Договор.

18.5. Плащанията към Бенефициера се извършват на основание на искане за плащане, отправено към НДЕФ, което се придружава от следните документи:

а) Доказателства за настъпване на основанието за плащане. Към доказателствата се прилагат съответните актове от строителството, съгласно Наредба № 3 от 31.07.2003 г. за съставяне на актове и протоколи по време на строителството.

б) Копия от съответни фактури от изпълнителите към Бенефициера;

в) Спецификации на доставените стоки;

г) Технически и финансови междинни доклади;

д) Подписан от всички участници Контролен лист - Приложение № 15 към Правилата за финансиране на проекти по Подпрограма ЕЕОУДГ за установени реално извършени СМР;

е) Други документи, свързани с реализацията на енергоспестяващите мерки по Зеления проект.

18.6. Ако в срок от 15 (петнадесет) работни дни от представяне на искането за плащане по чл. 18.5 НДЕФ не направи възражение по искането и доказателствата, представени към него, същото се счита за прието.

18.7. НДЕФ може да спре срока за одобряване на даден доклад, като уведоми Бенефициера, че докладът не може да бъде одобрен и намира за необходимо да извърши допълнителни проверки. В такива случаи НДЕФ може да изиска разяснения, поправки или допълнителна информация, които трябва да бъдат представени от Бенефициера в срок до 5 (пет) работни дни от получаването на искането от страна на НДЕФ. Срокът започва да тече отново от датата, на която е получена изисканата информация.

18.8. Бенефициерът има право да подаде възражение в рамките на 5 (пет) работни дни, придружено с доказателства, срещу решението на НДЕФ за непризнаване на разходите. За произнасяне по възражението и разглеждане на доказателствата се прилагат условията на член 18.6.

18.9. Сумите, изплащани на Бенефициера, се превеждат в евро в банкова сметка на Бенефициера, посочена от него в нарочна декларация.

18.10. Всички лихви по банковата сметка на Бенефициера или евентуални приходи и/или други печалби по смисъла на чл. 20.3, генерирани по време на изпълнението на проекта, натрупани върху средства, изплатени на Бенефициера, се приспадат от последващо плащане до размера на дължимата сума или се възстановяват на НДЕФ.

18.11. Бенефициерът губи правото си да получи Финансиране в случаите, когато строителната фаза на Зеления проект не бъде завършена в сроковете по Приложение № 1.

18.12. Ако Бенефициерът е получил Финансиране в нарушение на чл. 18.11, той е длъжен да го върне на НДЕФ по реда на чл. 8.4.

18.13. Независимо от посоченото по-горе, чл. 18.11 и чл. 18.12 могат да бъдат изцяло или частично дерогирани от НДЕФ, ако тази дерогация не води до негативни финансови последици за НДЕФ и Република България. Дерогацията се извършва с писмено уведомление от председателя на УС на НДЕФ до Бенефициера, въз основа на решение на Управителния съвет.

# Член 19. СЧЕТОВОДНИ ОТЧЕТИ И ТЕХНИЧЕСКИ И ФИНАНСОВИ ПРОВЕРКИ

19.1. Бенефициерът трябва да води точна и редовна документация и счетоводни отчети, отразяващи изпълнението на Зеления проект, използвайки подходяща електронна система за документация и двустранно счетоводство и в съответствие с изискванията на Закона за счетоводството. Тези системи могат да са неразделна част от текущата счетоводна система на Бенефициера или допълнение към тази система. Тази система следва да се прилага в съответствие с националното законодателство. Счетоводните отчети, техническата документация и документите за разходите, свързани с проекта, трябва да подлежат на лесно идентифициране и проверка. Счетоводните отчети трябва да съдържат данни за натрупаните лихви върху средствата, изплатени от НДЕФ. Документите трябва да се съхраняват на достъпно място и да са архивирани по начин, който улеснява проверката по чл. 19.3, а Бенефициерът следва да уведоми проверяващите за точното им местонахождение.

19.2. Бенефициерът гарантира, че данните, посочени във финансовата част на финалния доклад, предвидени в член 2, отговарят на тези в счетоводната система и документация, и са налични до изтичане на сроковете за съхранение на документацията.

19.3. Бенефициерът е длъжен да допуска НДЕФ, а при необходимост - посочени от НДЕФ или от купувача по Споразумението за продажба на Годишно разпределено количество емисии между Република България и Федерална република Германия, одитори и верификатори, съгласно Регламент (ЕС) № 600/2012 на Комисията от 21 юни 2012 г. относно проверката на докладите за емисии на парникови газове и на докладите за тонкилометри и относно акредитацията на проверяващи органи съгласно Директива 2003/87/ЕО на Европейския парламент и на Съвета (ОВ, L 181/1 от 12 юли 2012 г.), както и други компетентни органи, да извършват дейности по контрол, валидация и верификация на Зеления проект, да проверяват, посредством проучване на документацията му, взимане на проби или проверки на място, изпълнението на проекта, и да проведат пълен одит, при необходимост, въз основа на разходооправдателните документи, приложени към счетоводните отчети, счетоводната документация, техническата документация и други документи, свързани с финансирането на проекта. Тези проверки могат да се провеждат в срока по чл. 7.3.

19.4. За целите на чл. 19.3 Бенефициерът се задължава да предостави достъп до местата, където се осъществява Зеления проект, в това число и достъп до неговите информационни системи, както и до всички документи и бази данни, свързани с финансово-техническото управление на проекта, както и да окаже необходимото съдействие на проверяващите.

19.5. Бенефициерът гарантира, че уговорените в настоящия чл. 19 контролни права на НДЕФ, а при необходимост - посочени от НДЕФ одитори и независими акредитиращи организации по смисъла на чл. 142з от Закона за опазване на околната среда, както и други компетентни органи, ще се упражняват при еднакви условия и в съответствие с еднакви правила и по отношение на неговите изпълнители.

19.6. Бенефициерът е длъжен да изпълнява законосъобразните указания и инструкции на НДЕФ за отстраняване на открити нередности, поправяне на пропуски и други, с оглед на точното изпълнение на Договора.

# Член 20. НЕИЗПЪЛНЕНИЕ И НЕУСТОЙКИ

20.1. В случай на неизпълнение на задължението си по чл. 6.2 за уведомяване на НДЕФ, Бенефициерът дължи неустойка в размер на 250 (двеста и петдесет) евро за всеки конкретен случай.

20.2. В случай на неизпълнение на задължението по чл. 6.5 за въвеждане на данни, продължило повече от 60 календарни дни или при въвеждане на неверни данни в Електронна система за отчитане постигането на Зелените цели, се счита за неизпълнение на Зелените цели и Бенефициерът дължи връщане на предоставеното Финансиране, съгласно чл. 8.4 от Договора.

20.3. Неустойката по чл. 20.1 е дължима в срок до 1 (един) месец от получаване на уведомление от страна на НДЕФ и се удържа от окончателното плащане при завършване на строителната фаза на Зеления проект.

# Член 21. ВЪЗСТАНОВЯВАНЕ

21.1. Всички суми, които съгласно Договора подлежат на изплащане или възстановяване от Бенефициера (като получено Финансиране и лихви върху него, неустойки за неизпълнение, обезщетения и други) следва да бъдат изплатени съгласно инструкциите на НДЕФ в срок до 5 (пет) работни дни от получаването на искане за това.

21.2. В случай че Бенефициерът не изплати сумите в срока, определен в чл. 21.1, НДЕФ има право на обезщетение за забавено плащане в размер на законната лихва за периода на просрочието.

21.3. Сумите, подлежащи на изплащане от Бенефициера, могат да бъдат прихванати от всякакви суми, дължими от НДЕФ на Бенефициера. Тази разпоредба не накърнява правото на страните да договорят разсрочено плащане.

21.4. Банковите такси и други разноски, свързани с изплащането на дължими суми на НДЕФ, са изцяло за сметка на Бенефициера.

# Член 22. ВАЛУТА

22.1. Всички плащания по Договора са в евро.

# Член 23. ДРУГИ РАЗПОРЕДБИ

23.1**.** Всички уведомления, изявления и известия, отнасящи се до Договора, следва да бъдат направени в писмена форма и ще се смятат за получени, ако се доставят лично или с писмо с обратна разписка на следните адреси:

**ЗА НДЕФ:**

гр. София 1574

бул. „Шипченски проход“ № 67Б

Национален доверителен екофонд

Електронна поща: [ecofund@ecofund-bg.org](mailto:ecofund@ecofund-bg.org)

**ЗА БЕНЕФИЦИЕРА:**

................

23.2. Всяка страна се задължава да уведомява другата писмено за промени в правния си статус, адреса за съобщения, електронния адрес и телефоните си за връзка.

23.3. Писмената форма се смята за спазена, ако е съставен електронен документ, подписан с квалифициран електронен подпис по смисъла на Закона за електронния документ и електронните удостоверителни услуги и е изпратен на посочените електронни адреси на страните.

# Член 24. ПРИЛОЖЕНИЯ

24.1. Следните приложения представляват неразделна част от Договора:

* + ПРИЛОЖЕНИЕ № 1 - Финансово разпределение и срокове.
  + ПРИЛОЖЕНИЕ № 2 - Договори за изпълнение на Зеления проект с всички приложения към тях.
  + ПРИЛОЖЕНИЕ № 3 - Доказателство за осигурено съфинансиране.
  + ПРИЛОЖЕНИЕ № 4 - Декларация в свободен текст, в случай на съфинансиране от кредитни институции, че същото няма да се отчита като зелена инвестиция.
  + ПРИЛОЖЕНИЕ № 5 - Програма за пестене на енергия в българските училища и детски градини (Приложение № 18 към Правилата за финансиране).
  + ПРИЛОЖЕНИЕ № 6 - Декларация за липса на дублиране (Приложение № 7 към Правилата за финансиране)

24.2. Настоящият Договор се състави и подписа в 2 (два) оригинални екземпляра на български език – един за НДЕФ и един за Бенефициера.

|  |  |
| --- | --- |
| **За Бенефициера** | **За НДЕФ** |
| [три имена] | Проф. Димитър Ненков |
| [длъжност] | Председател на УС |
| Подпис: | Подпис: |

**ПРИЛОЖЕНИЕ № 1**

**Проект № .................................................**

**1А. ФИНАНСОВО РАЗПРЕДЕЛЕНИЕ**

****

**1Б. ГРАФИК ЗА ИЗПЪЛНЕНИЕ НА ПРОЕКТА**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|  | **Месеци от подписване на Протокол за откриване на строителна площадка** | | | | | | | | | | | |
| Обект: | **1** | **2** | **3** | **4** | **5** | **6** | **7** | **8** | **9** | **10** | **11** | **12** |
|  |  |  |  |  |  |  |  |  |  |  |  |

|  |  |
| --- | --- |
| **За Бенефициера** | **За НДЕФ** |
| [три имена] | Проф. Димитър Ненков |
| [длъжност] | Председател на УС |
| Подпис: | Подпис: |

**ПРИЛОЖЕНИЕ № 5**

**ПРОГРАМА ЗА ПЕСТЕНЕ НА ЕНЕРГИЯ**

**В БЪЛГАРСКИТЕ УЧИЛИЩА И ДЕТСКИ ГРАДИНИ**

Опитът от прилагането на Програмата за пестене на енергия от ползвателите на сградите в България и в няколко други европейски държави доказва значимо намаляване на потреблението на енергия в сградите на училищата и детските градини на годишна база. При пилотното прилагана на Програмата в близо 80 обекта на образователната инфраструктура се доказа, че намаляването на температурата с 1°С до подходящата за целта на използване на помещението осигурява намаляване на потреблението на енергия с до 6%.

Подготовката на модела на Програмата от НДЕФ е резултат от реализацията на няколко взаимно свързани проекта в периода между 2015 и 2025 г., с финансовата и експертната подкрепа на **Федералното министерство на околната среда, опазването на природата и ядрената безопасност на Германия**. Създаването на този модел е част от прилаганата в цялостната стратегия на финансиране на НДЕФ идея, че **поведението на ползвателите и начинът на управление и ползване на сградата след инвестицията в енергоспестяващи мерки в дългосрочен план допринася съществено за постигането на допълнителни спестявания на енергия.**

**Структурата и съдържанието на Програмата за пестене на енергия в училищата и детските градини е разработена от НДЕФ в пълно съответствие с** институционалната и правна уредба, практики и опит на българската образователна система.

Основната цел на Програмата е учениците, учителите и административния състав на българските училища и детски градини **да оформят поведение на пестене, като се грижат за разумното и икономично ползване на енергията в своето училище и детска градина.**

За постигането на тази цел в съответните образователни институции се **създават „енергийни екипи“ - екипи на енергийни мениджъри** (форми за извънкласна работа, **които влизат в плана и бюджета на училището**), които получават теоретични и практически знания от преминалите специално обучение учители и поемат в „свои ръце“ изпълнението на дейностите за намаляване потреблението на енергия в цялото училище.

За обучението на учителите, които обучават „енергийните екипи“ в съответните училища и детски градини, е разработен **пакет от материали за обучение на учители за извънкласни занимания от екип от български преподаватели от Софийски университет „Св. Климент Охридски**.

И**ЗПЪЛНЕНИЕ НА ПРОГРАМАТА**

1. В съответното училище / детска градина **в плана за извънкласни дейности за стартиращата учебна година се включва дейност „Енергиен екип“,** която се поддържа за целия период на действие на Договора между НДЕФ и общината (стартира с подписването на Договора за финансиране на мерките за енергийна ефективност и приключва пет години след изпълнение на строителните мерки).
2. **Минимум двама учители** от съответното училище / детска градина участват в **обучение за прилагане на Програмата.** Обучението се финансира от НДЕФ и се провежда от сертифицирана институция, партньор на НДЕФ, която издава съответното Удостоверение за преминатото обучение**. Учителите получават всички необходими им учебни и информационни материали за прилагане на Програмата. НДЕФ** предоставя на всички одобрени за финансиране училища / детски градини по един **комплект измервателни уреди** (за температура, осветеност, концентрация на СО2, разход на енергия и др.), които са необходими за реализацията на практическите дейности по Програмата.
3. **Сформира се енергийния екип** по реда, по който се прилагат заниманията в извънкласните дейности.
4. Провежда се така наречената „**енергийна обиколка“** на сградата,за да се установи какви възможности за пестене на енергия има. Тя се провежда със съдействието на експерти на НДЕФ с учителите и техническите лица в училището.
5. Учителите провеждат **учебни занимания с енергийните екипи,** като използват предоставените им учебни материали. Във всяка следваща учебна година допълват тези обучения за новите попълнения на участниците в енергийните екипи. В рамките на тези занимания учителите провеждат отново енергийна обиколка, този път с участниците в енергийния екип.
6. На базата на обучението си и на получената информация от енергийните обиколки енергийните екипи планират своите бъдещи дейности, като съставят План за действие за спестяване на енергия. **Планът за дейността на енергийния екип** включва работа с всички класове и групи, и с администрацията, за поддържане на оптимална температура в помещенията, ползване на осветлението, проветряване, ползване на съответните електрически и електронни уреди и др. По същество това е план за вътрешна комуникационна дейност в училището /детската градина, както и за дейности за работа с родителите.
7. **Планът се изпълнява в рамките на всяка учебна година** от енергийните екипи под ръководството на учителите, като в края на всяка година учениците ползват информацията за потреблението на енергията и правят анализ за отчитане на резултата от работата си. След това участват с предложения към ръководството на училището за ползването на спестените финансови средства.

**Цялата информация и материали по Програмата, включително публикациите и обучителните материали, са на разположение на следния интернет адрес:** [**http://education.ecofund-bg.org/**](http://education.ecofund-bg.org/)